Regierungssystem
Es Regierigssystem beschriibt di formali Usgstaltig und d Funkzionswiis von ere Regierig. S Wort Regierigssystem wird glägentlich au als Synonym für de Begriff „politisches System“ verwändet, obschon letschteres im eigentliche Sinn en abstraktere Begriff isch.

Zentral für d Typologisierig vom e Regierigssystem isch d Frag, wie s Staatsoberhaupt, de Regierigschef und s Parlamänt zunenand stönd, bzw. d Kompetänze vo de einzelne politische Instituzione.

Underscheidig 

Wichtegi Regierigssystem sind:

 i Republike:

 präsidäntiell (De Präsidänt hät wiitrichendi Befuegniss und isch Staatsoberhaupt und Regierigschef zuegliich.)

 semipräsidäntiell (E Mischform zwüsche präsidäntiell und parlamentarisch.)

 parlamentarisch (S Parlamänt staht im Mittelpunkt vo de Staatsgwalt.)

 System vo de Exekutive, wo as Parlamänt bunden isch (E Sonderform, wo d Regierig vom Parlamänt gwählt wird und abhängig isch vom nämlige Vertraue.)

 Direktorialsystem (Es Direktorium, wo vom Parlamänt gwählt isch, als Kollektivorgan, wo Träger vo de Regierigsgwalt und ex post nöd vom Vertraue vom Parlamänt abhängig isch.)

 Einparteiesystem (Es existiert nur ei wählbari politischi Partei.)

 i Monarchie:

 Absoluti Monarchii (De Monarch hät di absoluti und unigschränkti Macht.)

 Konstituzionelli Monarchii (De Monarch wird dur e Verfassig igschränkt.)

 Parlamentarischi Monarchii (D Macht vom Monarch isch starch begränzt, wil s es Parlamänt git, wo vom Volk gwählt isch, und das chan de Monarch kontroliere.)

Literatur 

 Jürgen Hartmann: Das Regierungssystem. Definition, Typologie und politiktheoretischer Hintergrund. In: Jürgen Hartmann: Westliche Regierungssysteme: Parlamentarismus, präsidentielles und semi-präsidentielles Regierungssystem. VS Verlag, 2005, ISBN 3-531-14221-6, S. 15 ff.

Politik